**«Қарыз краудфандингтік платформаны басқару жөніндегі қызметті жүзеге асыруға лицензиясы бар «Астана» халықаралық қаржы орталығының қатысушысымен краудфандингтік платформаларда жасалған шарттар, сондай-ақ резиденттер мен бейрезиденттерге төленген сыйақылар туралы мәліметтерді мемлекеттік кіріс органдарына ұсыну қағидалары мен нысанын бекіту туралы» бұйрық жобасын** (бұдан әрі – Жоба) **қабылдаудың ықтимал қоғамдық-саяси, құқықтық,**

**ақпараттық және өзге де салдарларын**

**БАҒАЛАУ**

**1. Қоғамдық-саяси салдарларды бағалау:**

Жоба халықтың кең ауқымының мүдделеріне әсер ететін немесе қоғамдық-саяси пікірталастар тудыратын өзгерістерді көздемейді. Ол қарыз краудфандингтік платформаны басқару жөніндегі қызметті жүзеге асыруға лицензиясы бар «Астана» халықаралық қаржы орталығының қатысушысымен краудфандингтік платформаларда жасалған шарттар, сондай-ақ резиденттер мен бейрезиденттерге төленген сыйақылар туралы мәліметтерді мемлекеттік кіріс органдарына ұсыну қағидалары мен нысанын белгілеуге бағытталған.

Жобаның қабылдануы қоғамда әлеуметтік шиеленіс немесе наразылық туындатпайды. Керісінше, ол салықтық әкімшілендіруді жүзеге асыру және бюджетке салықтар мен өзге де міндетті төлемдерді төлеуден жалтаратын тұлғаларға қатысты уақтылы шаралар қабылдау процесіне бағытталған. Бұл өз кезегінде мемлекеттік институттарға деген сенімді нығайтуға ықпал етеді.

**2. Құқықтық салдарларды бағалау:**

Жоба «Салық және бюджетке төленетін басқа да міндетті төлемдер туралы» Қазақстан Республикасы Кодексінің (Салық кодексі) 26-бабының 29 тармағына және «Мемлекеттік статистика туралы» Қазақстан Республикасы Заңының 16-бабының 3 тармағының 2) тармақшасына сәйкес әзірленді.

Құқықтық реттеу қажетті және негізделген болып табылады, өйткені жоба қарыз краудфандингтік платформаны басқару жөніндегі қызметті жүзеге асыруға лицензиясы бар «Астана» халықаралық қаржы орталығының қатысушысымен краудфандингтік платформаларда жасалған шарттар, сондай-ақ резиденттер мен бейрезиденттерге төленген сыйақылар туралы мәліметтерді мемлекеттік кіріс органдарына ұсыну қағидалары мен нысанын белгілейді.

Жоба салық төлеушілер үшін қосымша міндеттерді енгізбейді, тек қолданыстағы заңнама шеңберінде қарыз краудфандингтік платформаны басқару жөніндегі қызметті жүзеге асыруға лицензиясы бар «Астана» халықаралық қаржы орталығының қатысушысы мен мемлекеттік кіріс органдары арасында ақпарат алмасу тәртібін реттейді.

Осылайша, жоба заңнаманы қолдануда құқықтық анықтықты және болжамдылықты нығайтуға ықпал етеді.

**3. Ақпараттық салдарларды бағалау:**

Жобаның ақпараттық салдары орташа деп бағаланады, өйткені жеке тұлғалардың кірістерін әкімшілендіру мақсатында мемлекеттік кіріс органдары қарыз краудфандингтік платформаны басқару жөніндегі қызметті жүзеге асыруға лицензиясы бар «Астана» халықаралық қаржы орталығының қатысушысынан краудфандингтік платформаларда жасалған шарттар, сондай-ақ резиденттер мен бейрезиденттерге төленген сыйақылар туралы мәліметтерді алатын болады. Бұл өз кезегінде жасырын кірістерді анықтауға, оларды әкімшілендіруді қамтамасыз етуге мүмкіндік береді және нәтижесінде бюджетке түсетін түсімдер көлемінің ұлғаюына әкеледі.

Сонымен қатар, Медиа-жоспарға сәйкес 2025 жылдың тамызында Мемлекеттік кірістер комитетінің алаңында баспасөз мәслихаты өткізілді, сондай -ақ 2025 жылдың тамыз–қыркүйек айларында әлеуметтік желілерде тікелей эфирлер және e-gov платформасында интернет-конференция өткізу жоспарлануда.

**4. Өзге салдарларды бағалау:**

Жоба республикалық бюджеттен қосымша шығындарды талап етпейді, кәсіпкерлік ортаға, бәсекелестікке немесе экологиялық жағдайға теріс әсер етпейді.

Ұсынылған өзгерістер нормаларды техникалық нақтылауға бағытталған және қандай да бір ұйымдық немесе институционалдық реформаларды көздемейді.

Басқа салдарлар болжанбайды.

**Министр М. Такиев**